בפני בקשה למינוי מומחים רפואיים בתחום הנוירולוגי, האורטופדי, כירורגיית בית החזה, הרפואה הפנימית, והפסיכיאטרי.
בתוקף סמכותי לפי תקנה 7 לתקנות פיצויים לנפגעי תאונות דרכים (מומחים), תשמ"ז – 1986 (להלן – "התקנות") ולאחר שעיינתי בטענות הצדדים ובמסמכים הרפואיים שצורפו, שוכנעתי כי קיימת ראשית ראיה לאפשרות קיומה של נכות רפואית בתחום האורטופדי ובתחום הפסיכיאטרי עקב תאונת הדרכים מיום 1.6.13.
לפיכך, אני ממנה בזאת את ד"ר מיכאל סודרי כמומחה רפואי מטעם בית המשפט בתחום האורטופדי ואת ד"ר משה זוהר כמומחה רפואי מטעם בית המשפט בתחום הפסיכיאטרי. זאת, על מנת שיחוו דעתם בדבר מצבו הרפואי של התובע בגין תאונת הדרכים מיום 1.6.13.
באשר לבקשה למינוי מומחים בתחום הנוירולוגי, כירורגיית בית החזה והרפואה הפנימית- לא מצאתי במסמכים שצורפו ראשית ראיה כדין לאפשרות קיומה של נכות רפואית בתחום זה. אם וכאשר יובאו בפניי מסמכים המהווים ראשית ראיה לעניין זה, אשוב ואדרש לבקשה.